Põld-varsapõlv

Põld-varsapõlv (Anagallis arvensis) on nurmenukuliste sugukonda varsapõlve perekonda kuuluv üheaastane rohttaimeliik. Selle looduslik levila on Euroopa, Lääne-Aasia ja Põhja-Aafrika"Factsheet - Anagallis arvensis" IEWF. Liiki on laialdaselt levitanud inimesed kas teadlikult ilutaimena või kogemata"Angallis arvensis (Scarlet pimpernel)", ISPOT. Praeguseks on see levinud peaaegu kogu maailmas"Scarlet Pimpernel (Anagallis arvensis)". Encyclopedia of Life..

Taimekasvatuses peetakse seda invasiivset liiki üldjuhul ebasoovitavaks. Sama hinnang antakse põld-varsapõlvele karjakasvatuses, kuna taim on ohtlikult mürgine. Loomad kalduvad seda ebameeldiva kibeduse tõttu siiski vältima. Hobustel ja koertel põhjustab põld-varsapõlv gastroenteriiti, suured annused on aga letaalsed.

Rahvameditsiinis esineb põld-varsapõlv harva, ent mõnes riigis on seda kasutatud aeglaselt paranevate haavandite ja haavade raviks, ekspektorandina ning reumatismi, hemorroidide, marutõve ja leepra vastu, samuti maohammustuste korral. Vana-Kreekas pruugiti põld-varsapõlve antidepressandina. Punetiste vastu pruugitakse seda homöopaatias.

Põld-varsapõlv tõrjub mõningaid putukaid, arvatavasti iseloomuliku lõhnaga eeterliku õli tõttu. Antibakteriaalne mõju puudub. Taimes sisaldub parkaineid.

Traditsiooniliselt nurmenukuliste hulka arvatud liik loeti vahepeal mürsiineliste hulka, kuni nood liigitati nurmenukuliste alamsugukonnaksMari Källersjö; Gullevi Bergqvist; Arne A. Anderberg (2000). "Generic realignment in primuloid families of the Ericales s.l.: a phylogenetic analysis based on DNA sequences from three chloroplast genes and morphology". American Journal of Botany. American Journal of Botany, Vol. 87, No. 9. 87 (9): 1325–1341. doi:10.2307/2656725. JSTOR 2656725. PMID 10991903..

Taime järgi on saanud nime Emma Orczy samanimeline kirjandustegelane.

Viited

Välislingid

Anagallis arvensis Connecticut Botanical Society
Anagallis arvensis USDA Plants

Kategooria:Nurmenukulised